- Slovensko a s ním aj naša armáda dostali pozvánku do NATO.
- Ministerstvo obrany poznačilo aj niekoľko leteckých nehôd. Najskôr to bol pád cvičného Albatrosu pilotovaného maďarským pilotom. Vzápätí sa nad Slovenským rajom zrazili dve stíhačky MiG-29. Tesne pred koncom roka havaroval v Bosne slovenský vrtuľník Mi-17. Pri nehodách zahynul jeden pilot. Začali sa rokovania o vybudovaní spoločnej protivzdušnej obrany s Českom.
- V októbri podpísal prezident prísne tajný plán použitia ozbrojených síl v čase vojny. Koncom roka sa sprísnili podmienky pre nástup na základnú vojenskú službu.
- V novembri ministerstvo pozastavilo pre previerky NBÚ dva tendre na nákup logistického a štábneho informačného systému. Dodávky mala zabezpečit firma Hewllet-Packard.
- Pri návrate slovenských vojakov pôsobiacich v mierových silách v Eritrei u nich colníci zhabali suveníry zo vzácnych živočíchov.
Názor z opozície
GUSTÁV KRAJČI, poslanec HZDS: "Táto vláda pokračuje v krokoch predchádzajúcej. Naše pozvanie do NATO je jednoznačný úspech. Úloh, ktoré musíme splniť do nášho definitívneho prijatia, je však ešte veľa a ministerstvo nepostupuje vždy tak, ako by malo. Mám dojem, že v niektorých veciach rezort ministerstva obrany nepostupuje systematicky. Myslím, že s niektorými úlohami, ktoré musíme splniť pred vstupom do NATO, budeme mať problémy. Za rizikové považujem hlavne protivzdušnú obranu, počet nalietaných hodín v našom letectve. Sú to otázky stavu bojovej pripravenosti armády, jej profesionalizácie, ako aj otázka rozvinutia armády v prípade mobilizácie."